Både Norge og Kina var ubeseiret før semifinalen. Kina hadde slått Norge to ganger i 1998 (en gang på straffespark), og Norges trener Per-Mathias Høgmo ble sitert på at "Kina hadde det beste laget i verden" etter å ha vunnet i kvartfinalen. Norge ble kraftig utspilt i semifinalen. Kina scoret sitt første mål etter bare tre minutter, laget i alt fem mål, og Dagbladets reporter mente at målvakt Bente Nordby likevel var "strålende" under kampen. Det var Norges verste tap gjennom tidene, resultatet er pr. 2007 det største semifinaletapet i VM-historien, og Norge så ut som et ungdomslag, ifølge Sports Illustrateds reporter.